Ianis Hagi pare convins că naționala României nu va juca finala EURO 2024. Cel puțin asta sugerează faptul că și-a fixat data cununiei pe 14 iulie, exact ziua în care va avea loc ultimul act al turneului din Germania, potrivit Cancan.ro.
"Suntem fericiți, bucuroși că am ajuns în ziua de Crăciun să ne facem cununia civilă. Este un moment unic pentru ambele famili, le mulțumim și lor. Au fost aproape de noi și ne-au susținut necondiționat. Suntem fericiți și bucuroși.
Este un an pe care îl voi ține minte mereu, primul meu meci după un an de zile de chin. În a doua parte a anului au venit momentele frumoase, calificarea cu naționala, clar, dar cunuia civilă este ceva unic, ce mi-am dorit de mic copil să îmi găsesc jumătatea și mi-am găsit-o. Am două familii care ne-au susținut necondiționat de la început. Ne iubim, ne apreciem, ne respectăm.
Îmi doresc copii sănătoși, asta este dorința amândurora. Ne dorim copii sănătoși. Până atunci ne dorim să ne bucurăm de această seară și toate vor veni pe parcurs", declara fotbalistul pe 25 decembrie 2023, după căsătoria civilă, potrivit iAM Sport.
Ianis și Elena Hagi vor face căsătoria religioasă pe 14 iulie. Tot atunci va avea loc și finala EURO 2024, turneu la care va fi prezentă și echipa națională a României.
Ianis Hagi este convocat constant la prima reprezentativă și participă chiar și la actuala acțiune. Este în lotul selectat de Edi Iordănescu pentru amicalele cu Irlanda de Nord (22 martie, ora 21:45, la București) și Columbia (26 martie, ora 21:30, la Madrid).
Selecționerul mai are câteva luni la dispoziție pentru a definitiva lotul cu care va merge la EURO 2024, acolo unde România va fi în Grupa E și va juca după următorul program: